0364.xml
افغانستان انڈر 19 نے پہلے ون ڈے میچ میں پاکستان انڈر 19 کو دس وکٹوں سے ہرا دیا
اسلام آباد ۔28 اکتوبر (اے پی پی) افغانستان انڈر 19 نے پہلے ون ڈے میچ میں پاکستان انڈر 19 کو دس وکٹوں سے ہرا دیا۔ میچ کا فیصلہ ڈک ورتھ لوئس میتھڈ کے تحت ہوا۔ مہمان ٹیم افغانستان نے 102 رنز کا ہدف 15.4 اوورز میں بغیر کسی نقصان کے حاصل کر لیا۔ حضرت اللہ زازئی نے 66 رنز کی ناقابل شکست اننگز کھیلی اور مرد میدان قرار پائے۔ تفصیلات کے مطابق منگل کو یہاں قذافی سٹیڈیم میں کھیلے گئے پہلے ون ڈے میچ میں افغانستان کے کپتان احسان اللہ نے ٹاس جیت کر پہلے فیلڈنگ کا فیصلہ کیا جو درست ثابت ہوا۔ قومی یوتھ ٹیم پہلے بیٹنگ کرتے ہوئے 32.2 اوورز میں 131 رنز بناکر آؤٹ ہوگئی۔ کپتان سعود شکیل 21 ، سجاول ریاض 18 ، عامر جمال 17 اور ذیشان ملک 15 رنز کے ساتھ نمایاں رہے۔ افغان یوتھ کی طرف سے ضیاء الرحمان نے تین وکٹیں حاصل کیں۔ بارش کی وجہ سے افغانستان کی اننگز کو 22 اوورز تک کر دیا گیا اور اسے جیت کیلئے 102 رنز کا ہدف ملا جو اس نے 15.4 اوورز میں کسی نقصان کے بغیر حاصل کر لیا۔ حضرت اللہ زازئی نے شاندار بیٹنگ کا مظاہرہ کیا اور 66 رنز کی ناقابل شکست اننگز کھیلی۔ شاہد اللہ 33 رنز کے ساتھ دوسرے نمایاں بلے باز رہے۔ حضرت اللہ کو مین آف دی میچ قرار دیا گیا۔
APP
28.10.14
0364p.xml
کرکٹ :افغانستان بھی پاکستان کو آنکھیں دکھانے لگا انڈر 19میچ میں سابق ورلڈ چیمپئن کو10وکٹ کے بھاری مارجن سے شکست دے دی  کارکردگی نے گراس روٹ لیول پر کھیل کیلیے مثالی کام کرنے کے دعوؤں کا پول کھول دیا
لاہور(اسپورٹس رپورٹر)کرکٹ میں افغانستان بھی پاکستان کو آنکھیں دکھانے لگا،انڈر 19میچ میں مہمان ٹیم نے سابق ورلڈ چیمپئن کو 10وکٹ کے بھاری مارجن سے شکست دے دی ،میزبان اننگز صرف 131رنز تک محدود رہی ،کپتان سعود شکیل 21رنز کے ساتھ ٹاپ اسکور تھے،افغان ٹیم نے ڈک ورتھ لوئیس قاعدے کے تحت ملنے والا 102رنز کا ہدف 15.4اوورز میں حاصل کر لیا۔تفصیلات کے مطابق پاکستان کرکٹ ب بورڈ نے ٹرائلز کے بعد افغان ٹیم سے سیریز کیلیے اسکواڈ کا انتخاب کیا تھا،بہتر مستقبل کی امید سمجھے جانے پلےئرز نے نو آموز حریف کا سامنا کرتے ہوئے بھی آسانی سے ہتھیار ڈال دیے۔گذشتہ روز قذافی اسٹیڈیم لاہور میں پہلے ون ڈے میں افغانستان کے کپتان احسان اللہ نے ٹاس جیت کر پہلے فیلڈنگ کا فیصلہ کیاجو درست ثابت ہوا،پاکستانی ٹیم 32.2اوورز میں 131رنز پر ڈھیر ہو گئی ،کپتان سعود شکیل 21،سجاول ریاض18،عامر جمال 17اور ذیشان ملک 15رنز کے ساتھ نمایاں رہے،ضیاالرحمان نے 3وکٹیں حاصل کیں ۔بارش کی وجہ سے افغانستان کی اننگز کو22اوورز تک محدود کر کے جیت کیلیے 102رنز کا ہدف دیا گیا جو اس نے 15.4اوورز میں ہی کسی نقصان کے بنا لیا،میں آف دی میچ حضرت اللہ زازئی نے شاندار بیٹنگ کا مظاہرہ کرتے ہوئے 9چوکوں اور 3چھکوں کی مدد سے 66رنز کی ناقابل شکست اننگز کھیلی،شاہد اللہ نے 33رنز بنا کر بھرپور ساتھ دیا،ٹیم کی کارکردگی نے گراس روٹ لیول پر کرکٹ کیلیے مثالی کام کرنے کے دعوؤں کا پول کھول دیا ہے۔اختتامی تقریب کے مہمان خصوصی چےئرمین پی سی بی شہریار خان نے فاتح کھلاڑیوں میں انعامات تقسیم کرتے ہوئے بھی میزبان سائیڈکی پرفارمنس پر مایوسی کا اظہار کیا۔
express
29.10.14